**วันอาทิตย์ที่ 20 สิงหาคม 2023**

**คำเทศนา :** **ชีวิตอธิษฐานของผู้เชื่อ**

ชีวิตอธิษฐานของท่านมีส่วนสำคัญอย่างมากสำหรับพระประสงค์ของพระเจ้าบนโลกนี้ ผู้รับใช้ท่านหนึ่งที่ชื่อ จอห์น เวสลีย์ ได้กล่าวไว้ว่า “ดูเหมือนพระเจ้าจะถูกจำกัดเอาไว้ด้วยชีวิตอธิษฐานของเรา พระองค์ไม่สามารถทำสิ่งใดเพื่อมนุษย์ได้ถ้าไม่มีใครบางคนทูลขอต่อพระองค์” ในวันนี้เราจะได้เรียนรู้และเข้าใจถึงพระประสงค์ของพระเจ้าสำหรับชีวิตอธิษฐานของเราในฐานะผู้เชื่อ เพื่อที่เราจะอุทิศตนในการอธิษฐานให้พระประสงค์ของพระเจ้าบนโลกนี้สำเร็จลง

1. จงอธิษฐานในพระวิญญาณทุกโอกาสด้วยการอธิษฐานและการวิงวอนทุกรูปแบบ - เอเฟซัส 6:18, 1 โครินธ์ 14:2, 14-15 ; โรม 8:26

1. ก่อนอื่น ให้ทูลขอ อธิษฐาน วิงวอน และขอบพระคุณพระเจ้าเพื่อทุกคน เพื่อเหล่ากษัตริย์และผู้มีอำนาจทั้งปวง - 1 ทิโมธี 2:1-4, สดุดี 106:23

1. ให้ความรักของพระเจ้าเป็นพื้นฐานสำหรับชีวิตอธิษฐานของท่าน
	1. ท่านจำเป็นต้องรู้ถึงความรักอันยิ่งใหญ่ของพระเจ้าที่มีต่อทุกคน - เอเสเคียล 33:11

* 1. พระเจ้าทรงกำลังแสวงหาผู้ที่จะยืนอุดช่องโหว่เพื่อผู้คนและดินแดนนั้น - เอเสเคียล 22:30, ปฐมกาล 18:16-33

* 1. ลงมืออธิษฐานและสำแดงความรักของพระเจ้าผ่านชีวิตอธิษฐานของท่าน - 1 ยอห์น 3:1

สรุป: ให้เราตัดสินใจในวันนี้ที่จะดำเนินและพัฒนาชีวิตอธิษฐานของเราเพื่อพระประสงค์ของพระเจ้าบนโลกนี้จะสำเร็จลง อุทิศตนที่จะอธิษฐานในพระวิญญาณทุกโอกาสด้วยการอธิษฐานและการวิงวอนทุกรูปแบบ ก่อนสิ่งอื่นใด ให้ทูลขอ อธิษฐาน วิงวอนและขอบพระคุณพระเจ้าเพื่อทุกคน เพื่อเหล่ากษัตริย์และผู้มีอำนาจทั้งปวง ด้วยความรักของพระเจ้า

คำถามอภิปราย:

1. พระเจ้าทรงออกแบบชีวิตอธิษฐานของท่านไว้ให้เป็นอย่างไร?
2. ท่านจะอธิษฐานเพื่อทุกคน เพื่อเหล่ากษัตริย์ และผู้มีอำนาจทั้งปวงอย่างไร?
3. ความรักของพระเจ้าเป็นพื้นฐานสำหรับชีวิตอธิษฐานของท่านอย่างไร?